Title: Čl
Author: macuha
Last saved by: saganova
Company: mpsvr

Návrh

ZÁKON
z  . . . . . . . . . . . . . . . . 2008,
ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 168/1996 Z. z. o cestnej doprave v znení zákona Národnej rady Slovenskej republiky č. 386/1996 Z. z., zákona č. 58/1997 Z. z., zákona č. 340/2000 Z. z., zákona č. 416/2001 Z. z., zákona č. 506/2002 Z. z., zákona č. 534/2003 Z. z., zákona č.114/2004 Z. z., zákona č. 331/2005 Z. z. a zákona č. 43/2007 Z. z. sa mení takto:

V § 3a ods. 2 sa slová „EUR“ nahrádzajú slovami „eur“ a vypúšťajú sa slová „alebo ich ekvivalent v slovenských korunách“.

Čl. II

Zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z., zákona č. 479/2005 Z. z., zákona č. 561/2005 Z. z., zákona č. 193/2007 Z. z., zákona č. 500/2007 Z. z. a zákona č. 179/2008 Z. z. sa mení takto:

V § 21b ods. 1 sa slová „slovenskej mene“ nahrádzajú slovom „eurách“.

Čl. III

Zákon č. 610/2003 Z. z. o elektronických komunikáciách v znení zákona č. 716/2004 Z. z., zákona č. 69/2005 Z. z., zákona č. 117/2006 Z. z., zákona č. 220/2007 Z. z. a zákona č. 654/2007 Z. z. sa mení takto:

1.	V § 31 ods. 12 sa vypúšťajú slová „alebo ich ekvivalent v EUR podľa kurzu určeného Národnou bankou Slovenska (ďalej len "ekvivalent v EUR")“.

2.	V § 46 ods. 1 písm. b) sa vypúšťajú slová „alebo ich ekvivalent v EUR“.

3.	V § 71 ods. 1 sa vypúšťajú slová „alebo ich ekvivalent v EUR“.

4.	V § 71 ods. 2 sa vypúšťajú slová  „alebo ich ekvivalent v EUR“.

5.	V § 71 ods. 3 sa vypúšťajú slová „alebo ich ekvivalent v EUR“.

6.	V § 71 ods. 4 sa vypúšťajú slová „alebo ich ekvivalent v EUR“.

7.	V § 71 ods. 5 sa vypúšťajú slová „alebo ich ekvivalent v EUR“.

Čl. IV

	Zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení zákona č. 109/2005 Z. z., zákona č. 310/2005 Z. z. a zákona č. 548/2007 Z. z. sa mení takto:

1.	V  § 27 ods. 2 sa vypúšťajú slová “alebo v tejto výške vyjadrenej v EUR“.

2.	V § 38 ods. 7 sa vypúšťajú slová “alebo v tejto výške vyjadrenej v EUR“.

3.	V § 56 ods. 7 sa vypúšťajú sa slová “alebo v tejto výške vyjadrenej v EUR“.

4.	V § 73 ods. 7 sa vypúšťajú sa slová “alebo v tejto výške vyjadrenej v EUR“.

5.	V § 87 ods. 7 sa vypúšťajú sa slová “alebo v tejto výške vyjadrenej v EUR“.

Čl.V

Zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 664/2007 Z. z. a zákona č. 86/2008 Z. z. sa mení takto:

1.	V § 8 ods. 2 sa suma „80 000 Sk“ nahrádza sumou „2 655 eur“ a suma „50 000 Sk“ sa nahrádza sumou „1 655 eur“.

2.	V § 8a ods. 3 sa suma „500 000 Sk“ nahrádza sumou „16 595 eur“.

Čl.VI

Zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z .z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. sa mení takto:

1.	V § 36 ods. 5 písm. c) sa slová „podľa § 38 ods. 8 písm. b)“ nahrádzajú slovami „podľa § 38 ods. 7 písm. b)“.

2.	V § 38 sa vypúšťa odsek 6. 

Doterajšie odseky 7 až 9 sa označujú ako odseky 6 až 8.

Čl. VII

Účinnosť

	Tento zákon nadobúda účinnosť 1. januára 2009.